Document ID: 31991D0082

ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Φεβρουαρίου 1991 για την τροποποίηση της απόφασης 90/177/Ευρατόμ, ΕΟΚ, με την οποία επιτρέπεται στο Βέλγιο να μη λαμβάνει υπόψη ορισμένες κατηγορίες δραστηριοτήτων και να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από το φόρο επί της προστιθέμενης αξίας ( Τα κείμενα στη γαλλική και ολλανδική γλώσσα είναι τα μόνα αυθεντικά ) ( 91/82/ΕΟΚ, Ευρατόμ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τη συνθήκη για την ίδρυση της Ευρωπαϊκής Κοινότητας Ατομικής Ενέργειας,
τον κανονισμό ( ΕΟΚ, Ευρατόμ ) αριθ . 1553/89 του Συμβουλίου της 29ης Μαΐου 1989 για το ομοιόμορφο καθεστώς είσπραξης των ιδίων πόρων που προέρχονται από το φόρο επί της προστιθέμενης αξίας ( 1 ), και ιδίως το άρθρο 13,
Εκτιμώντας :
ότι, κατ' εφαρμογή του άρθρου 28 παράγραφος 3 της έκτης οδηγίας 77/388/ΕΟΚ του Συμβουλίου της 17ης Μαΐου 1977 για την εναρμόνιση των νομοθεσιών των κρατών μελών σχετικά με τους φόρους κύκλου εργασιών - κοινό σύστημα φόρου προστιθέμενης αξίας : ενιαία φορολογική βάση ( 2 ), που στο εξής ονομάζεται "έκτη οδηγία", τα κράτη μέλη μπορούν να συνεχίσουν να απαλλάσσουν ή να φορολογούν ορισμένες δραστηριότητες και ότι οι δραστηριότητες αυτές πρέπει να λαμβάνονται υπόψη κατά τον καθορισμό της βάσης των ιδίων πόρων ΦΠΑ -
ότι, από την 1η Ιανουαρίου 1990, η δυνατότητα που έχουν τα κράτη μέλη να συνεχίσουν να φορολογούν ή να απαλλάσσουν ορισμένες δραστηριότητες που αναφέρονται στα παραρτήματα Ε και ΣΤ της έκτης οδηγίας καταργείται κατ' εφαρμογή του άρθρου 1 σημείο 1 παράγραφος 1 και σημείο 2 στοιχείο α ) της οδηγίας 89/465/ΕΟΚ του Συμβουλίου ( 3 ) και ότι, κατά συνέπεια, πρέπει να καταργηθούν οι άδειες που χορηγούνται για το σκοπό αυτό από την Επιτροπή για τον καθορισμό της βάσης των ιδίων πόρων ΦΠΑ -
ότι, βάσει του κανονισμού ( ΕΟΚ, Ευρατόμ ) αριθ . 1553/89, από το οικονομικό έτος 1989, η Επιτροπή, όσον αφορά το Βέλγιο, εξέδωσε την απόφαση 90 /177/Ευρατόμ, ΕΟΚ ( 4 ), με την οποία επιτρέπεται στο Βέλγιο να μη λαμβάνει υπόψη ορισμένες κατηγορίες δραστηριοτήτων και να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον ΦΠΑ -
ότι, δεδομένου ότι από την 1η Ιανουαρίου 1990, το Βέλγιο απαλλάσσει από τον ΦΠΑ τις δραστηριότητες που αναφέρονται στο παράρτημα Ε σημείο 3 της έκτης οδηγίας, από την ημερομηνία αυτή θα πρέπει να καταργηθεί η δυνατότητα να μη λαμβάνονται υπόψη αυτές οι κατηγορίες δραστηριοτήτων για τον υπολογισμό της βάσης ΦΠΑ -
ότι η συμβουλευτική επιτροπή ιδίων πόρων ενέκρινε την έκθεση η οποία περιλαμβάνει τις γνώμες των μελών της σχετικά με την παρούσα απόφαση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1
Η παράγραφος 1 του άρθρου 1 της απόφασης 90/177/Ευρατόμ, ΕΟΚ καταργείται από την 1η Ιανουαρίου 1990 . Άρθρο 2
Η παρούσα απόφαση απευθύνεται στο Βασίλειο του Βελγίου . Βρυξέλλες, 4 Φεβρουαρίου 1991 .

Labels: 0
18
15